als_Latn dik_Latn sag_Latn
7 Mars 2015 - 11:44
Përpilonte e ripërpilonte në shtrat pyetjet që do t’ia bënte Nënë Terezës. Kur u takua me të, gjithçka shkoi më mirë se që e kishte marrë me mend.
“Takimi ishte aq spontan, aq miqësor, sikur të ishte vërtet nëna ime”, rrëfen me entuziazëm dom Lush Gjergji takimin e parë me humanisten. Nuk i hiqet nga mendja ajo pamje. Kishte lexuar shumëçka për sjelljet e natyrshme të saj. E mahniti thjeshtësia e Nënës.
Fjalia e parë në ditar
“Aty pashë madhështinë dhe dashurinë e saj të madhe që rrezonte në çdo fjalë, në çdo gjest, në sytë e saj, në rrudhat e saja, në duart, në trupin e brishtë e të vogël hetova gjigantin e Zotit, gjigantin e dashurisë”, kujton Gjergji, vikar i përgjithshëm i Kishës Katolike të Kosovës, në sallën e pritjes së katedrales që mban emrin e laureates së “Nobelit” për paqe më 1979.
Studenti që në ethe kishte pritur takimin, i lumtur doli prej tij. Nuk do të mendohej gjatë. Do ta rrokte lapsin. Menjëherë do të shkruante në ditarin e tij: “Dua ta njoh më për së afërmi Nënën Tereze, sepse para meje gjendet një shenjtëreshë”.
Tash, zëvendësi i ipeshkvit të Kosovës do ta përcillte për 29 vjet në shumë aktivitete shqiptaren e lindur në Shkup më 1910 nga prindërit Kolë e Drane Berisha, me prejardhje nga Prizreni.
Gjergji ka shkruar 15 libra për misionaren, që janë përkthyer në 35 gjuhë të ndryshme të botës. Megjithatë, nuk është i kënaqur me punën që ka bërë si biografi që më së shumti ka sjellë të dhëna për jetën fëmijërore të Gonxhe Bojaxhiut, së cilës në libra i referohet Ganxhe. “Ende jam larg”, thotë Gjergji në ndërtesën që ndodhet në oborrin hajmali ndërmjet rrugëve “Mark Sopi”, “George Bush” e “Bill Clinton” në qendër të kryeqytetit.
Misionarja katolike që u bë ikonë ndërkombëtare me veprimtarinë e saj humanitare, është rikthyer në debatin politik të Indisë moderne, pasi politikani nacionalist indian, Mohan Bhagwat, deklaroi gjatë hapjes së një jetimoreje se prapa aktivitetit të shtëpive të bamirësisë fshiheshin qëllime fetare. (Artikullin e plotë mund ta lexoni në numrin e sotëm të Kohës Ditore)
Tash gazetën Koha Ditore mund ta lexoni edhe online. Këtu mund të gjeni sqarimin se si mund të abonoheni.
© KOHA.net
14 Mars 2015 - 23:46
14 Mars 2015 - 23:23
14 Mars 2015 - 23:15
14 Mars 2015 - 22:58
14 Mars 2015 - 22:55
Ec me kohën...
fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tur_Latn fao_Latn fao_Latn fao_Latn fao_Latn fao_Latn als_Latn